Krigen i Donbas

Krigen i Donbas, også kjent som Krigen i Øst-Ukraina, er en pågående konflikt i regionen Donbas øst i Ukraina. Den startet etter Den ukrainske revolusjonen i 2014 og Russlands anneksjon av Krim i 2014. Russiskstøttede separatister tok kontroll over offentlige bygninger, og erklærte uavhengighet fra Ukraina. 6. april 2014 ble Folkerepublikken Donetsk ble erklært opprettet i oblasten Donetsk oblast. 27. april samme år ble Folkerepublikken Lugansk i Luhansk oblast erklært opprettet. Totalt  mennesker hadde til 2015 mistet livet og over 1,5 millioner var drevet på flukt.

I 2022 ble denne krigen en del av krigen som fulgte Russlands invasjon av Ukraina 24. februar 2022.

Bakgrunn 

Donbas er en region i Ukraina, bestående av oblastene ("fylkene") Donetsk og Luhansk.

I forbindelse med at den russiskdominerte Sovjetunionen gikk i oppløsning, ble en folkavstemning om uavhengighet for Ukraina avholdt 1. desember 1991.  Spørsmålet som ble stilt, var "Støtter du den ukrainske uavhengighetserklæringen?".  Uavhengighetserklæringen fikk flertall i alle oblaster i Ukraina.  I Donetsk og Luhansk var flertallet på henholdsvis 83.90 og 83.86 prosent.

Ukraina overtok endel atomvåpen da Sovjetunionen gikk i oppløsning.  I 1994 ga Ukraina fra seg disse, i bytte mot en garanti fra Russland, Storbritannia og USA om at disse garanterte for at 1991-grensene for Ukraina skulle respekteres, dokumentert i Budapest-memorandumet fra 5. desember 1994.

Hendelser 

9. mars 2014 leste Aleksandr Kharitonov i et folkemøte opp en erklæring som han hevdet var underskrevet av guvernøren i Luhansk, Mykhailo Bolotskykh, om at Bolotskykh skulle ha trukket seg som guvernør.  Russiske flagg ble brukt og folkemengden sang den russiske nasjonalsangen.  

Den 12. april 2014 tok en gruppe maskerte menn under ledelse av Igor Girkin, oberst i russiske FSB, kontroll over rådhuset, politistasjonen og SBU-bygningen i Slovjansk.  Han har senere hevdet at uten hans innsats ville det ikke ha blitt noen krig om Donbas.

Angriperne opprettet det de kalte "Donetsk folkerepublikk" og "Luhansk folkerepublikk" i de okkuperte områdene, ledet av henholdsvis 

Angriperene ble forsynt med stridsvogner og andre våpen med tog fra Russland.

Fra midten av juli til september 2014 ble Donbas bombardert av artilleri fra stillinger inne i Russland. 
Russland benektet dette.  28. juli publiserte USA satellittfotografier som viste at artilleri plassert i Russland bombarderte ukrainske posisjoner.

17. desember 2015 innrømmet Putin for første gang at det var russiske styrker i Donbas, men han hevdet at de ikke var "ordinære" styrker; han hevdet at de i stedet var "militære spesialister".

Referanser 

2014 i Ukraina
2015 i Ukraina
2016 i Ukraina
Konflikter i 2014
Konflikter i 2015
Konflikter i 2016
Den russisk-ukrainske krig